**OPIS**

Predmetom tejto zákazky sú komplexné servisné služby a, t.j. plánovaná preventívna a prediktívna údržba Zariadení („profylaktické prehliadky“) a neplánovaná údržba v rámci pozáručného obdobia pre všetky zariadenia separačných pracovísk pre spracovanie plastového a papierového odpadu a dodanie náhradných dielov.

**Zoznam zariadení separačných pracovísk pre spracovanie plastového a papierového odpadu sa nachádza v prílohe č. 1a Výzvy na predkladanie ponúk. Špecifikácia jednotlivých zariadení a všetky potrebné informácie sa nachádzajú v jednotlivých návodoch na údržbu, príp. používateľských príručkách, ktoré tvoria prílohu č. 2 Výzvy na predkladanie ponúk.**

**BOD č.1 Profylaktická prehliadka 1**

Plánovaná preventívna a prediktívna údržba zariadení je špecifikovaná nasledovne:

* kontrola vykonávania predpísanej pravidelnej autonómnej údržby pracovníkmi verejného obstarávateľa (kontrola prevádzkových denníkov jednotlivých zariadení a následná fyzická kontrola jednotlivých zariadení),
* vizuálna a fyzická kontrola znečistenia zariadení a celková kontrola zariadení, kontrola vykonávania predpísaného pravidelného čistenia zariadení,
* kontrola elektroinštalácií, elektromotorov a prevodoviek,
* kontrola riadiacich a napájacích jednotiek,
* kontrola ovládacích prvkov riadiaceho systému,
* kontrola pohybových častí jednotlivých zariadení a ich konzervácia,
* kontrola bezpečnostných prvkov,
* celkové vyčistenie zariadení v obsluhe neprístupných miestach a údržba a konzervácia,
* preskúšanie funkcií liniek vo všetkých prevádzkových režimoch,
* vykonanie zápisu o prehliadke v prevádzkovom denníku k Zariadeniu,
* technicko-poradenská činnosť súvisiaca so správnym používaním a prevádzkou Zariadení.

Predpísaná periodicita výkonu prehliadok je nastavená na 3 x počas jedného (1) roka. Na základe výstupov z prehliadky, bude v prípade zistených vád navrhnutý postup na ich odstránenie.

**BOD č.2 Profylaktická prehliadka 2**

Plánovaná preventívna a prediktívna údržba zariadení je špecifikovaná nasledovne:

* kontrola vykonávania predpísanej pravidelnej autonómnej údržby pracovníkmi verejného obstarávateľa (kontrola prevádzkových denníkov jednotlivých zariadení a následná fyzická kontrola jednotlivých zariadení),
* vizuálna a fyzická kontrola znečistenia zariadení a celková kontrola zariadení, kontrola vykonávania predpísaného pravidelného čistenia zariadení,
* kontrola elektroinštalácií, elektromotorov a prevodoviek,
* kontrola riadiacich a napájacích jednotiek,
* kontrola ovládacích prvkov riadiaceho systému,
* kontrola pohybových častí jednotlivých zariadení a ich konzervácia,
* kontrola bezpečnostných prvkov,
* celkové vyčistenie zariadení v obsluhe neprístupných miestach a údržba a konzervácia,
* preskúšanie funkcií liniek vo všetkých prevádzkových režimoch,
* vykonanie zápisu o prehliadke v prevádzkovom denníku k Zariadeniu,
* technicko-poradenská činnosť súvisiaca so správnym používaním a prevádzkou Zariadení.
* kontrola optického zariadenia Tomra autorizovaným technikom
* kontrola Lisu Bollegraf autorizovaným technikom pre hydraulický systém

Predpísaná periodicita výkonu prehliadok je nastavená na 1 x počas jedného (1) roka. Na základe výstupov z prehliadky, bude v prípade zistených vád navrhnutý postup na ich odstránenie.

Predmetom tejto zákazky je 8 periodických prehliadok pre zariadenia uvedené v tomto opise predmetu zákazky.

**BOD č.3 Pozáručný servis (neplánovaná nápravná údržba, resp. opravy) zariadení**

Neplánovaná nápravná údržba spočíva v lokalizácií a odstránení nahlásených vzniknutých vád, resp. porúch na zariadeniach alebo nepravidelné údržby alebo opravy, ktoré vyplynuli zo záverov profylaktickej prehliadky zariadení. Nepravidelné údržby alebo opravy sú vykonávané na základe objednávok predložených verejným obstarávateľom vystavených v zmysle odsúhlasenej cenovej ponuky.

**Hodina práce mechanika vrátane všetkých nákladov (doprava, ušlý čas na ceste a pod.)**

* Mechanické práce
* Elektrické práce
* Meranie a Regulácia

**Náhradné diely**

Predmetom tejto zákazky je aj dodanie náhradných dielov, pričom zoznam náhradných dielov je uvedený v Prílohe č. 3 Návrh na plnenie kritérií.

Ďalšie požiadavky na predmet zákazky súvisiace s týmto opisom, vrátane podmienok plnenia, sa nachádzajú v rámcovej dohode. Verejný obstarávateľ odporúča uchádzačom, aby si pozorne prečítali podmienky plnenia rámcovej dohody.